《将进酒效鲍明远十首 其三》
明代·欧必元

泻水置平地，各自东西流。人生亦有命，安事百年忧。

酌酒浇磈亦，当歌敌绸缪。今日已非如昨日，明朝安复是今朝。

富翁阡陌沉沧海，王侯第宅长青苗。天时人事有代谢，令我感慨不能消。

作者简介：欧必元（一五七三—一六四二），字子建。顺德人。大任从孙，主遇从兄。十五岁为诸生，试辄第一。明思宗崇祯间贡生，年已六十。以时事多艰，慨然诣粤省巡抚，上书条陈急务，善之而不能用。当时缙绅称之为岭南端士。尝与修府县志乘，颇餍士论。晚年遨游山水，兴至，落笔千言立就。必元能诗文，与陈子壮、黎遂球等复修南园旧社，称南园十二子。著有《勾漏草》、《罗浮草》、《溪上草》、《琭玉斋稿》等。清郭汝诚咸丰《顺德县志》卷二四有传。欧必元诗，以华南师范大学藏清刊本《欧子建集》为底本。